Paradis perdu (film, 1940)
Paradis perdu () je francuski crno-bijeli igrani film snimljen u režiji Abela Gancea i premijerno prikazan početkom 1940. godine. Po žanru je mješavina melodrame i ratnog filma. Protagonist, koga tumači Ferdinand Gravey je Pierre, mladić koji se u ljeto 1914. godine, tik pred izbijanje Prvog svjetskog rata, vjenča za lijepu Jeanette (čiji lik tumači Micheline Presle), ali nijihova sreća kratko traje, s obzirom da će Pierre biti mobiliziran, a Jeanette se razboliti radeći u tvornici municije i umrijeti rađajući kćer Jeanette. Radnja prikazuje kako se svi ti događaji odražavaju na Pierrea, koji je preživio rat, ali se suočava sa teškim odlukama kada sad već odrasla kćer (koju također tumači Presle).

Kao i kod filma J'accuse napravljenog nekoliko godina ranije, Gance je sa Paradise perdu nastojao iskazati zabrinutost zbog mogućnosti da izbije novi svjetski rat. Originalno je trebao biti prikazan 1939. godine, ali su se u međuvremenu Ganceove bojazni ispostavile opravdanima i Francuska je ponovno ušla u rat. S obzirom antiratni sadržaj više nije mogao proći cenzuru, Paradis perdu je premijerno prikazan u tada neutralnoj Mađarskoj. U Francuskoj je prikazan tek nekoliko mjeseci kasnije, nakon što je Francusku okupirala Njemačka, odnosno uspostave vichyjskog režima.

Vanjske veze 
 Paradis perdu sur l'Internet Movie Database
 DVD toile

Francuski filmovi
Dramski filmovi
Ratni filmovi
Romantični filmovi
Filmovi o Prvom svjetskom ratu
Authority control 2